wickkiey/tamil-wikipedia-chunked huggingface dataset:
# ஆகஸ்டு 1926 ஏர் யூனியன் பிலெரியெட் 155 மோதல்

## பாதித்தவர்கள்

| தேசியம் | உழியர்கள் | பயணிகள் | இறப்பு | காயங்கள் |  |
| --- | --- | --- | --- | --- | --- |
| அமெரிக்கர் | – | 8 | 1 | 7 |  |
| இங்கிலாந்தியர் | – | 4 | – | 4 |  |
| பிரான்சுகாரர் | 2 | – | 1 | 1 |  |
| இத்தாலியர் | – | 1 | 1 | – |  |
| **மொத்தம்** | 2 | 13 | 3 | 12 | } |
# கடப்பு உறவு

கணிதத்தில் *X* கணத்தின் மீது வரையறுக்கப்பட்ட ஒரு ஈருறுப்பு உறவு *R* ஒரு **கடப்பு உறவு** (*transitive relation*) எனில், *R* இன் கீழ் அக்கணத்திலுள்ள ஒரு உறுப்பு *a* ஆனது *b* உடன் தொடர்புள்ளதாகவும், *b* ஆனது *c* உடன் தொடர்புள்ளதாகவும் இருந்தால், *a* ஆனது *c* உடன் தொடர்பு கொண்டிருக்கும். பகுதி வரிசை உறவுகளுக்கும், சமான உறவுகளுக்கும் கடப்புத்தன்மை முக்கியமான பண்பு ஆகும்.
# கடப்பு உறவு

## வரையறை

கணக்கோட்டின்படி, கடப்புறவின் வரையறை:
:<math>\forall a,b,c \in X: (aRb \wedge bRc) \Rightarrow aRc</math>
# கடப்பு உறவு

## எடுத்துக்காட்டுகள்

"விடப் பெரியது," "குறைந்தபட்சப் பெரியது," "விடச் சிறியது," "சமம்" ஆகியவை கடப்புறவுகள்:  
: A &gt; B, B &gt; C எனில், A &gt; C
: A &ge; B, B &ge; C எனில், A &ge; C
: A &lt; B, B &lt; C எனில், A &lt; C
: A &le; B, B &le; C எனில், A &le; C
: A = B, B = C எனில், A = C.  
"உட்கணம்," "வகுக்கும்," என்பவையும் கடப்புறவுக்கு எடுத்துக்காட்டுகளாகும்.
# கடப்பு உறவு

## பண்புகள்

### அடைவுப் பண்புகள்

- ஒரு கடப்புறவின் மறுதலையும் கடப்புறவாக இருக்கும்.
எடுத்துக்காட்டாக,  
கடப்புறவு *விடப் பெரியது* என்பதன் மறுதலை *விடச் சிறியது* ஆகும். இதுவும் ஒரு கடப்பு உறவு.  
- இரு கடப்புறவுகளின் வெட்டு, எப்போதும் ஒரு கடப்புறவாகவே இருக்கும்.  
:&ge; , &le; ஆகிய இரு கடப்புறவுகளின் வெட்டாக அமையும் உறவு *=* ஆகும். இதுவும் ஒரு கடப்புறவே.  
- இரு கடப்புறவுகளின் ஒன்றிப்பும் ஒரு கடப்புறவாகும்.
- ஒரு கடப்புறவின் நிரப்பியாக அமையும் உறவு கடப்புறவாக இருக்காது.  
எடுத்துக்காட்டாக, "சமம்" ஒரு கடப்புறவு. இதன் நிரப்பியான "சமமல்ல" என்பது கடப்புறவு இல்லை. (அதிகபட்சமாக ஒரு உறுப்பு கொண்டுள்ள கணத்தில் மட்டும் இது கடப்புறவாக இருக்கும்).
# கடப்பு உறவு

## பண்புகள்

### பிற பண்புகள்

எதிர்வு உறவாக இல்லாமல் இருந்தால், இருந்தால் மட்டுமே ஒரு கடப்பு உறவு, சமச்சீர்மையற்றதாக இருக்க முடியும்.
# கடப்பு உறவு

## கடப்பு உறவுகளின் எண்ணிக்கை

ஒரு முடிவுறு கணத்தின் மீது வரையறுக்கப்படக்கூடிய கடப்பு உறவுகளின் எண்ணிக்கையைக் கணக்கிடக்கூடிய பொது வாய்ப்பாடுகள் இல்லை . எனினும், எதிர்வு-சமச்சீர்-கடப்பு உறவுகள் (சமான உறவுகள்) – , சமச்சீர்-கடப்பு உறவுகள் சமச்சீர்-கடப்பு-எதிர்சமச்சீர் உறவுகள் முழு-கடப்பு-எதிர்சமச்சீர் உறவுகள் ஆகியவற்றின் எண்ணிக்கையைக் காணும் வாய்ப்பாடு உள்ளது.
# ஸ்டீபான் ஸ்கூஸ்டர்

**ஸ்டீபான் ஸ்கூஸ்டர்** (Stefan Schuster) ஜெர்மனி நாட்டைச் சேர்ந்த உயிரியலாளர் ஆவார். இவர் தன் உயிரியற்பியல் ஆய்வுப் படிப்பை 1981-1986 வரை பேராசிரியர் ரீன்ஹார்ட் ஹென்ரிக்கின் மேற்பார்வையில் ஹம்போல்ட் பல்கலைக்கழகம், பெர்லினில் (ஜெர்மனி) படித்தார். 1988 ஆம் ஆண்டில், அவர் அந்த பல்கலைக்கழகத்தில் முனைவர் பட்டம் பெற்றார்.
# ஸ்டீபான் ஸ்கூஸ்டர்

## பணி

அவர் ஜெர்மனி, பிரான்ஸ், நெதர்லாந்து மற்றும் ஸ்லோவேனியா நாடுகளில் முனைவராக பணியாற்றினார்.  
2003 ஆம் ஆண்டு முதல், அவர் பிரெடெரிக் ஷில்லர் பல்கலைக்கழகம், ஜெனா (ஜெர்மனி) இல் உயிர் தகவலியல் பேராசிரியராக உள்ளார்.  
அவர் தத்துவார்த்த உயிரியல் துறையில் ஆராய்ச்சி மேற்கொள்கிறார். அவரின் முக்கிய சாதனை அடிப்படை முறைகளில் உயிர்வேதியியல் பாதைகளை விவரித்தது. அவரது ஆராய்ச்சி தலைப்புகள் பின்வருமாறு:
- அமைப்பு உயிரியல்
- உயிர்வேதியியல் அமைப்புகள் பிணைய பகுப்பாய்வு
- பரிணாம கேம் தியரி
- உயிர்வேதியியல் கட்டுப்பாடு பகுப்பாய்வு
- உயிரியல் ஏற்றத்தாழ்வுகள்
# மாலத்தீவின் ருஃபியா

**ருஃபியா** (*rufiyaa*, திவெயி: ) மாலத்தீவுகளின் அலுவல்முறை நாணயமாகும். அமெரிக்க டாலருக்கு நிகரான மாற்று வீதத்தையும் நாணயங்களை வெளியிடுவதையும் மாலத்தீவுகள் நிதிய ஆணையம் மேற்கொள்கின்றது. ருபியாவைக் குறிக்க பெரும்பாலும் MRF அல்லது Rf பயன்படுத்தப்படுகின்றது. இதற்கான ஐ.எசு.ஓ 4217 குறியீடு MVR ஆகும். ருபியா 100 *லாரி*களாகப் பிரிக்கப்பட்டுள்ளது. "ருஃபியா" என்ற சொல் இந்திச் சொல் ருப்யா (रुपया)விலிருந்து வந்துள்ளது. 10 ஏப்ரல் 2011 நிலவரப்படி, ஒரு அமெரிக்க டாலருக்கான மத்திய மாற்று வீதம் 12.85 ருபியாக்களாகும். இதிலிருந்து ±20% வரை வேறுபடலாம்; அதாவது 10.28 ருபியாக்களிலிருந்து 15.42 ருபியாக்கள் வரை.
# ஒரு பக்க - மறு பக்க மாற்றியம்

**ஒருபக்க - எதிர்ப் பக்க மாற்றியம்** *(Cis–trans isomerism)* என்பது கரிம வேதியியலில் வடிவ மாற்றியம், அமைப்பு மாற்றியம் மற்றும் சிஸ்-டிரான்சு மாற்றியம் என்ற பெயர்களாலும் அழைக்கப்படுகிறது. சிஸ் மற்றும் டிரான்ஸ் என்பவை இலத்தீன் மொழியிலிருந்து பெறப்பட்ட சொற்களாகும். சிஸ் என்ற முன்னொட்டு வேதியியலில் வேதி வினைக்குழுக்கள் கார்பன் சங்கிலியின் ஒரே பக்கத்தில் இடம்பெற்றுள்ளன என்பதைக் குறிக்கிறது. எனவே இதனை **ஒருபக்க** மாற்றியம் என்கிறார்கள். அதேபோல டிரான்ஸ் என்ற முன்னொட்டு வேதி வினைக்குழுக்கள் கார்பன் சங்கிலியின் எதிர் பக்கங்களில் இடம்பெற்றுள்ளன என்பதைக் குறிக்கிறது. இத்தகைய மாற்றியத்தை **எதிர்ப்பக்க** மாற்றியம் என்கிறார்கள்.
# தையோகார்பனேட்டு

**தையோகார்பனேட்டு** *(Thiocarbonate)* என்பவை CS<sub>3-x</sub>O<sub>x</sub><sup>2−</sup> (x = 0, 1, or 2) என்ற பொது வேதி வாய்ப்பாடு கொண்ட எதிர்மின் அயனிகளின் குடும்பத்தைப்பற்றி விவரிப்பவையாகும். இவ்வெதிர்மின் அயனிகளின் கட்டமைப்பை ஒத்த கரிமச்சேர்மங்கள் யாவும் தையோகார்பனேட்டுகள் எனப்படுகின்றன.  
கார்பனேட்டு ஈரெதிர்மின் அயனிகளைப் போல தையோகார்பனேட்டுகள் கார்பன் மையங்களைக் கொண்ட சமதளங்களாகும். கார்பன் முதல் கந்தகம் அல்லது ஆக்சிசன் வரையிலான இவற்றின் சராசரி பிணைப்பு வரிசை 1.33 ஆகும். மேலும், இவற்றின் புரோட்டானேற்றம் தொடர்பான சிறப்புக் குறிப்புகள் வழக்கம் போல ஏதுமில்லை. தையோகார்பனேட்டுகள் நல்ல மின்னணு மிகுபொருட்களாகவும் நல்ல ஈனிகளாகவும் செயல்படுகின்றன.
# தையோகார்பனேட்டு

## ஒருதையோகார்பனேட்டு

CO<sub>2</sub>S<sup>2−</sup> என்ற வாய்ப்பாடு கொண்ட ஈரெதிர்மின் அயனிகள் ஒருதையோகார்பனேட்டுகள் எனப்படுகின்றன.இவை C2v சீரொழுங்குடன் காணப்படுகின்றன. தையோபாசுசீனை நீராற்பகுத்து அல்லது கார்பனைல் சல்பைடுடன் ஒரு காரத்தைச் சேர்த்து வினைபுரியச் செய்யும் போது ஒருதையோகார்பனேட்டு தோன்றுகிறது.  
:COS + 2 NaOH → Na<sub>2</sub>CO<sub>2</sub>S + H<sub>2</sub>O
# தையோகார்பனேட்டு

## இருதையோகார்பனேட்டு

COS<sub>2</sub><sup>2−</sup> என்ற வாய்ப்பாடு கொண்ட ஈரெதிர்மின் அயனிகள் இருதையோகார்பனேட்டுகள் எனப்படுகின்றன. இவையும் C2v சீரொழுங்குடன் காணப்படுகின்றன. கார்பன் இருசல்பைடுடன் ஒரு காரத்தின் நீர்க்கரைசலை வினைபுரியச் செய்யும் போது இருதையோகார்பனேட்டுகள் தோன்றுகின்றன.  
:CS<sub>2</sub> + 2 NaOH → Na<sub>2</sub>COS<sub>2</sub> + H<sub>2</sub>O  
அனேகமாக பெரும்பாலான முக்கிய இருதையோகார்பனேட்டுகள் யாவும் கரிமச் சேர்மங்களின் வழிப்பொருட்களாகவே உள்ளன. சேந்தேட்டுகள் என்பவை கரிமகந்தகச் சேர்மங்களாகும். இவற்றை கார்பன் இருசல்பைடுடன் ஆல்காக்சைடுகளை வினைபுரியச் செய்வதன் மூலமாகத் தயாரிக்கலாம்.
(RS)<sub>2</sub>CO என்ற வாய்ப்பாட்டைக் கொண்ட நடுநிலை இருதையோகார்பனேட்டுகளும் அறியப்படுகின்றன. இவை பெரும்பாலும் அவற்றுடன் தொடர்புடைய முத்தையோகார்பனேட்டுகளை நீராற்பகுப்பு செய்து தயாரிக்கப்படுகின்றன.உதாரணம்: நான்குதையாபென்டலீன்டையோனில் இரண்டு இருதையோகார்பனேட்டு குழுக்கள் உள்ளன.
# தையோகார்பனேட்டு

## முத்தையோகார்பனேட்டு

CS<sub>3</sub><sup>2−</sup> என்ற வாய்ப்பாடு கொண்ட ஈரெதிர்மின் அயனி முத்தையோகார்பனேட்டு எனப்படுகிறது. இது D3h சீரொழுங்குடன் காணப்படுகின்றன. ஆதார கந்தகத்துடன் கார்பன் இருசல்பைடு சேர்த்து வினைபுரியச் செய்வதன் மூலம் இதைத் தயாரிக்கலாம்:  
:CS<sub>2</sub> + 2 NaSH → Na<sub>2</sub>CS<sub>3</sub> + H<sub>2</sub>S
# தையோகார்பனேட்டு

## பெர்தையோகார்பனேட்டு

CS<sub>4</sub><sup>2−</sup> என்ற வாய்ப்பாடு கொண்ட ஈரெதிர்மின் அயனி பெர்தையோகார்பனேட்டு எனப்படுகிறது. முத்தையோகார்பனேட்டுடன் கந்தகத்தைச் சேர்ப்பதன் மூலம் இதைத் தயாரிக்கலாம். இச்சேர்மத்தில் ஒரு கந்தகம் - கந்தகம் பிணைப்பு காணப்படுகிறது.  
பெர்தையோகார்பானிக் அமிலம் அல்லது நான்குதையோகார்பானிக் அமிலம் , சிஏஎசு எண்#13074-70-9[4])) இதுவரையில் தூய்மையான நிலையில் தொகுக்கப்பட்டதில்லை ஆனால், அடர் பழுப்புநிற கரைசலாகத் தயாரிக்கப்பட்டுள்ளது.
# கட்ச்சு கோரி

**கோரி** (*kori*) 1948ஆம் ஆண்டு வரை கட்ச் பகுதியில் (கட்ச்சு இராச்சியம், ஜூனாகத் இராச்சியம் , நவநகர் இராச்சியம், போர்பந்தர் இராச்சியங்களில்) புழங்கிய நாணயம் ஆகும். 4.73 கிராம் கொண்ட இந்த நாணயம் வெள்ளியில் பதிப்பிக்கப்பட்டது. பெரும்பாலும் கட்ச் மன்னராட்சியில் 1617 முதல் 1947 வரை பதிப்பிக்கப்பட்டு வந்தது.  
இது மேலும் 24 *டோக்டா*க்களாக (ஒருமை *டோக்டொ* ) பிரிக்கப்பட்டிருந்தது. ஒவ்வொரு டோக்டொவும் 2 *டிராம்பியோ*.க்களாகும் உலோக நாணயங்கள் மட்டுமே வெளியிடப்பட்டன. பயனில் இருந்த மற்ற செப்பு நாணயங்கள் *தப்பு* , *திங்லோ* ஆகும். விடுதலைக்குப் பிறகு கோரி ரூபாயால் ஒரு ரூபாய்க்கு = 3½ கோரி வீதத்தில் மாற்றப்பட்டது.  
1 கோரி = 2 அட்லினோ = 4 பயாலோ = 8 தாபு = 16 திங்லோ = 24 டோக்டா = 48 டிராம்பியோ = 96 பாபுகியா
# கட்ச்சு கோரி

## உசாச்சான்றுகள்

-
# இரும்புத் தாது உற்பத்தி செய்யும் நாடுகளின் பட்டியல்

**இரும்புத் தாது உற்பத்தி செய்யும் நாடுகளின் பட்டியல்** *(List of countries by iron ore production)* என்ற இப்பட்டியல் [[ஐக்கிய அமெரிக்கா|அமெரிக்க புவியியல் அளவைத் துறையின் தரவுகளின் அடிப்படையில் தயாரிக்கப்பட்டுள்ளது.
# இரும்புத் தாது உற்பத்தி செய்யும் நாடுகளின் பட்டியல்

## இரும்புத் தாது

| தரம் | நாடு | இரும்புத் தாது உற்பத்தி
(ஆயிரம் டன்கள்) | ஆண்டு |
| --- | --- | --- | --- |
| உலகம் | 3,220,000 | 2014 |  |
| 1 | சீன மக்கள் குடியரசு | 1,500,000 | 2014 |
| 2 | ஆத்திரேலியா | 660,000 | 2014 |
| 3 | பிரேசில் | 320,000 | 2014 |
| 4 | இந்தியா | 150,000 | 2014 |
| 5 | உருசியா | 105,000 | 2014 |
| 6 | உக்ரைன் | 82,000 | 2014 |
| 7 | தென்னாப்பிரிக்கா | 78,000 | 2014 |
| 8 | அமெரிக்க ஐக்கிய நாடு | 58,000 | 2014 |
| 9 | ஈரான் | 45,000 | 2014 |
| 10 | கனடா | 41,000 | 2014 |
| 11 | வெனிசுவேலா | 30,000 | 2013 |
| 12= | சுவீடன் | 26,000 | 2014 |
| 12= | கசக்ஸ்தான் | 26,000 | 2014 |
| 14 | மெக்சிக்கோ | 14,482 | 2011 |
| 15 | சிலி | 12,624 | 2011 |
| 16 | மூரித்தானியா | 12,000 | 2011 |
| 17 | பெரு | 10,459 | 2011 |
| 18 | மலேசியா | 7,696 | 2011 |
| 19 | வடகொரியா | 5,300 | 2011 |
| 20 | துருக்கி | 4,500 | 2011 |
| 21 | மங்கோலியா | 3,000 | 2011 |
| 22 | நியூசிலாந்து | 2,300 | 2011 |
| 23 | ஆஸ்திரியா | 2,050 | 2011 |
| 24 | பொசுனியா எர்செகோவினா | 1,850 | 2011 |
| 25 | அல்சீரியா | 1,500 | 2011 |
| 26 | கிரேக்கம் (நாடு) | 1,200 | 2011 |
| 27 | தாய்லாந்து | 1,000 | 2011 |
| 28 | வியட்நாம் | 1,000 | 2011 |
| 29 | நோர்வே | 700 | 2011 |
| 30 | தென் கொரியா | 510 | 2011 |
| 31 | ஜெர்மனி | 400 | 2011 |
| 32 | எகிப்து | 300 | 2011 |
| 33 | பாக்கித்தான் | 300 | 2011 |
| 34 | துனீசியா | 175 | 2011 |
| 35 | கொலொம்பியா | 174 | 2011 |
| 36 | அசர்பைஜான் | 60 | 2011 |
| 37 | இந்தோனேசியா | 46 | 2011 |
| 38 | மொரோக்கோ | 45 | 2011 |
| 39 | போர்த்துகல் | 14 | 2011 |
| 40 | கென்யா | 11 | 2011 |
| பிற நாடுகள் | <10 or 0 |  |  |
# இரும்புத் தாது உற்பத்தி செய்யும் நாடுகளின் பட்டியல்

## வார்ப்பு இரும்பு உற்பத்தி

வார்ப்பு இரும்பு உற்பத்தி செய்யும் நாடுகளின் இப்பட்டியல் 1980 முதல் 2013 வரையில் காணப்பட்ட உலக எஃகு குழுமத் தரவுகளின் அடிப்படையில் தயாரிக்கப்பட்டுள்ளது.  
**'''இரும்புத் தாது உற்பத்தி (மில்லியன் மெட்ரிக் டன்கள்):'''**  
| தரம் | நாடு | 1980 | 2013 |
| --- | --- | --- | --- |
| உலகம் | 506 | 1,168 |  |
| 1 | சீன மக்கள் குடியரசு | 38 | 709 |
| 2 | ஜப்பான் | 87 | 84 |
| 3 | உருசியா | n/a | 50 |
| 4 | இந்தியா | 8.5 | 50 |
| 5 | தென் கொரியா | 5.6 | 41 |
| 6 | அமெரிக்க ஐக்கிய நாடு | 62 | 30 |
| 7 | உக்ரைன் | n/a | 29 |
| 8 | செருமனி | 36 | 27 |
| 9 | பிரேசில் | 13 | 26 |
| 10 | சீனக் குடியரசு | 1.7 | 13.3 |
| 11 | ஐக்கிய இராச்சியம் | 6.2 | 9.4 |
| 12 | துருக்கி | 2 | 9 |
| பிற நாடுகள் | 246 | 91 |  |
# ஸ்ரீ சங்கரா கலை மற்றும் அறிவியல் கல்லூரி

**ஸ்ரீ சங்கரா கலை மற்றும் அறிவியல் கல்லூரி** (*Sri Sankara Arts and Science college*) சென்னை பல்கலைக்கழகத்துடன் இணைப்புப் பெற்ற கல்லூரியாகும். காஞ்சிபுரம் மாவட்டம், ஏனாத்தூர் கிராமப் பகுதியில் இக்கல்லூரி அமைந்துள்ளது. ஒரு சுயநிதிக் கல்லூரியான இதில், ஆடவர், பெண்டிரென இருபாலர்கள் இணைந்தும், சில துறைகளில் இருபாலர் அல்லாத வகையிலும், பயிலும் வகுப்பறைகள் அமையப்பெற்றுள்ளது. தற்போது தன்னாட்சித் தரம் பெற்றுச் செயல்படும் இக்கல்லூரி, ஐ.எஸ்.ஓ 9001:2000 தரச்சான்று பெற்ற, காஞ்சி காமகோட்டிபீட அறக்கட்டளையின் ஒரு கல்வி நிறுவனமாகும்.
# ஸ்ரீ சங்கரா கலை மற்றும் அறிவியல் கல்லூரி

## துவக்கம்

ஸ்ரீ சங்கர கலை மற்றும் அறிவியல் கல்லூரி காஞ்சி சங்கரமடம் கல்வி அறக்கட்டளையின் கீழ் 1991 ஆம் ஆண்டு துவக்கப்பட்டது. இக்கல்லூரி தமிழ் மொழி பாடத்திட்டத்தில் பற்றுகொண்ட கல்லூரியாகும்.
# ஸ்ரீ சங்கரா கலை மற்றும் அறிவியல் கல்லூரி

## அமைவிடம்

இக்கல்லூரி காஞ்சிபுரத்திலிருந்து 4 கி.மீ. தொலைவிலும், சென்னையிலிருந்து 76 கி.மீ. தொலைவிலும் ஏனாத்தூர் என்ற இடத்தில் அமைந்துள்ளது.
# ஸ்ரீ சங்கரா கலை மற்றும் அறிவியல் கல்லூரி

## உள்கட்டமைப்பு வசதிகள்

கல்லூரியில் நூலகம், ஆய்வகம், ஆடிட்டோரியம், கருத்தரங்கம், உணவுக்கூடம், உள்விளையாட்டு அரங்கம், வெளிவிளையாட்டு அரங்கம் மற்றும் இருபாலருக்கும் தனித்தனியாக விடுதி வசதிகள் உள்ளன.
# தேசிய கண் கொடை நாள் (இந்தியா)

இந்தியாவின் **தேசிய கண் கொடை நாள்** (*National Eye Donation Day*) ஒவ்வொரு ஆண்டும் செப்டம்பர் 8-ஆம் நாள் கடைப்பிடிக்கபட்டு வருகிறது. இந்நிகழ்வு இருவாரக் கொண்டாட்டமாக ஆகத்து 25 இல் ஆரம்பித்து செப்டம்பர் 8 இல் முடிவடைகிறது. இக்காலகட்டத்தில் கண் கொடை சிறப்புகள் பற்றிய பரப்புரைகள், பொதுக்கூட்டம், கருத்தரங்கு முகாம்கள் நடத்தபடுவதோடு, பொதுமக்களுக்கு கண் தானம் பற்றிய விழிப்புணர்வு ஏற்படுத்தும் வகையிலும், ஊக்கம் தரும் வகையிலும், இந்திய அரசு சார்பில் கலைநிகழ்ச்சிகள் நடத்தப்படுகிறது.  
உலகம் முழுவதும் 3 கோடியே 70 லட்சம் மக்கள் பார்வையற்றோர் இருப்பதாக கண்டறியப்பட்டுள்ளது. அதில் ஒரு கோடியே 50 லட்சம் பேர் இந்தியாவில் உள்ளனர். இதில், 26 விழுக்காடு குழந்தைகள். 75 சதவீதம் பார்வை இழப்பைத் தடுக்கக்கூடியதாகும். போதிய கண் தானம் செய்வோர்கள் இல்லாமையால் இதை குறைக்க முடியவில்லை என ஆய்வறிக்கை கூறுகிறது.  
**சிறப்புத் தகவல்கள்**:  
- ஒரு வயது முதல், அனைத்து வயதினரும் கண்தானம் செய்யலாம்.
- கண்கள் மாற்று அறுவை செய்ய 20 நிமிடங்கள் முதல் 30 நிமிடங்கள் வரையே ஆகும்.
- கண் தானம் செய்ய விரும்புவோர், அருகில் உள்ள கண் வங்கியில் பதிவு செய்யலாம்.
- கண் தானம் செய்தவர் இறந்ததும், உடனடியாக அவரது கண்களைமூடி, ஐஸ் அல்லது ஈரமான பஞ்சை வைக்க வேண்டும்.
- உலகிலேயே இலங்கையே கண் தானம் செய்வதில் முதலிடம் வகிக்கிறது.
- இந்திய தேசிய கண்தான தினம் ஆகத்து 25 முதல்- செப்டம்பர் 8 முடிய இருவார கொண்டாட்டம்.
- 2011ல் செப்டம்பர் 8ஆம் திகதி,அப்போதைய இந்திய பிரதமர் மன்மோகன் சிங் மற்றும் அவரது துணைவியார் குர்சரண் சிங் கவுர் ஆகியோர் தங்களது கண்களை தானம் செய்வதற்கான உறுதிமொழி பத்திரத்தில் கையொப்பம் இட்டனர்.
# தேசிய கண் கொடை நாள் (இந்தியா)

## வெளியிணைப்புகள்

- தேசிய கண் தானம் தினம் நிகழ்ச்சி கடைபிடிப்பு
# பாக்கித்தான் பொருளாதாரம்

**பாக்கித்தானின் பொருளாதாரம்** (*economy of Pakistan*) உலகில் கொள்வனவு ஆற்றல் சமநிலைப்படி 26ஆவது பெரிய பொருளாதாரமாகும்; இது பெயரளவு மொத்த உள்நாட்டு உற்பத்திப்படி 38வது பெரிய பொருளாதாரமாகவும் விளங்குகின்றது. 200 மில்லியன் மக்கள்தொகை கொண்ட பாக்கித்தான் 6வது-பெரிய மக்கள்தொகை உடைய நாடு ஆகும். இதன் ஆள்வீத மொ.தே.உ $4,993 ஆகவுள்ளது; இதனடிப்படையில் உலகில் 133வதாகவும் விளங்குகின்றது. பாக்கித்தானின் முறைசாரா பொருளாதாரம் மொத்தப் பொருளாதாரத்தில் 36%ஆக உருப்பதாக மதிப்பிடப்படுகின்றது;இது ஆள்வீத வருமானத்தில் கண்ணக்கில் எடுத்துக்கொள்ளப்படவில்லை. வளர்ந்து வரும் நாடுகளில் ஒன்றாக பாக்கித்தான் உள்ளது. 21ஆவது நூற்றாண்டில் உலகின் பெரிய பொருளாதாரங்களாக வளரக்கூடியதாக பிரிக் நாடுகள் உடன் அடையாளப்படுத்தப்படும் அடுத்த பதினொன்று நாடுகளில் ஒன்றாக உள்ளது. இருப்பினும் பல்லாண்டுகளாக போரிலும் சமூக நிலையற்றத்தன்மையாலும் 2013ஆம் ஆண்டு நிலவரப்படி தொடருந்துப் போக்குவரத்து, மின்னனாக்கம் போன்ற அடிப்படைச் சேவைகளில் மிகுந்த குறைபாடுகள் உள்ளன. பகுதியாக தொழில்மயமாக்கப்பட்ட பொருளாதாரம் சிந்து ஆற்றை ஒட்டி வளர்ந்துள்ளது. முதன்மை ஏற்றுமதிப் பொருட்களாக துணிகள், தோற் பொருட்கள், விளையாட்டுப் பொருட்கள், வேதிப்பொருட்கள் மற்றும் தரைவிரிப்புக்கள்/கம்பளங்கள் உள்ளன.  
பாக்கித்தானின் பொருளியல் வளர்ச்சி சிந்து ஆற்றை ஒட்டியே உள்ளது; கராச்சியும் பஞ்சாபின் முக்கிய நகரங்களும் பொருளாதாரத்தின் அச்சுக்களாக உள்ளன. பாக்கித்தான் தற்போது பொருளாதார தாராயமயமாக்கலையும் அனைத்து அரசு நிறுவனங்களை தனியார் மயமாக்கலையும் முன்னெடுத்து வருகின்றது. நடப்புக் கணக்குப் பற்றாக்குறையை சமாளிக்க அன்னிய நேரடி முதலீடுகளை ஈர்க்கவும் முயன்று வருகின்றது. 2014இல், அந்நியச் செலாவணி சேமிப்பு $18.4 பில்லியனைக் கடந்தது. இதனால் *இசுடாண்டர்ட் அண்ட் புவர்சு* தொலைநோக்கு மதிப்பீடு *நிலையானது* என அறிவித்துள்ளது.
# க. கணபதிப்பிள்ளை

வித்துவான் <small>(அண்ணாமலைப் பல்கலைக்கழகம் (1931-32))</small>  
இளங்கலை <small>(இலங்கைப் பல்கலைக்கழகம்)</small>
|doctoral_advisor =
|doctoral_students = சு. வித்தியானந்தன்
க. கைலாசபதி
கா. சிவத்தம்பி
பொன். பூலோகசிங்கம்
அ. சண்முகதாஸ்
ஆ. வேலுப்பிள்ளை இலங்கைத் தமிழ்ப் பேராசிரியரும், தமிழறிஞரும், எழுத்தாளரும், தமிழ்க் கல்வெட்டாய்வாளரும் பருத்தித்துறை ஆரிய திராவிட மகா பண்டிதர் பிரம்மசிறி முத்துக்குமாரசுவாமிக் குருக்களிடம் தமிழும், இசையும் கற்றுக் கொண்டார்.  
கணபதிப்பிள்ளை இலங்கைப் பல்கலைக்கழகக் கல்லூரியில் படித்து, 1930 ஆம் ஆண்டில் இலண்டன் பல்கலைக்கழகத்தின் இளங்கலைத் தேர்வில் சங்கத மொழியைச் சிறப்புப் பாடமாகவும், பாளியைத் துணைப் பாடமாகவும் கற்று முதல் வகுப்பில் தேறினார். 1965-ம் ஆண்டில் ஓய்வு பெற்றார். இவரது முயற்சியால் இலண்டன் பல்கலைக்கழகத்தில் தமிழ்ச் சிறப்புக் கலைத் தேர்வு ஏற்படுத்தப்பட்டது. இலங்கைப் பல்கலைக்கழகத்தில் தமிழில் முதுகலைத் தேர்வையும் தொடங்கி வைத்தார்.  
பேராசிரியர் கணபதிப்பிள்ளையின் வாழ்க்கை வரலாற்றை "கலையருவி கணபதிப்பிள்ளை" என்ற பெயரில் த. சண்முகசுந்தரம் என்பவர் எழுதி 1974 இல் வெளியிட்டார். மகனை, மொரகாவலை, பாண்டுவஸ்னுவர போன்ற இடங்களில் கண்டுபிடிக்கப்பட்ட தமிழ்க் கல்வெட்டுக்கள் குறித்து University of Ceylon Review 1960, 1962 இதழில் கட்டுரைகளாக எழுதி வெளியிட்டார். இதன் மூலம் அவர் இத்துறையில் ஒரு புதிய ஆர்வத்தை ஏற்படுத்தி, இப்பணியைத் தொடர தமது மாணவர்களுக்கு ஊக்கம் அளித்தார்.
# க. கணபதிப்பிள்ளை

## குடும்பம்

பேராசிரியர் கணபதிப்பிள்ளை மட்டக்களப்பைச் சேர்ந்த மனோன்மணி என்பவரைத் திருமணம் புரிந்தார். இவர்களுக்கு டாக்டர் கந்தசாமிப்பிள்ளை, டாக்டர் ஒப்பிலாமணிப்பிள்ளை என இரு ஆண்களும், சௌந்தராம்பிகை, மங்களாம்பிகை, பாலாம்பிகை, அருள்மொழிநங்கை, டாக்டர் வள்ளி என ஐந்து பெண்களும் உள்ளனர்.
# க. கணபதிப்பிள்ளை

## நினைவுப் பரிசுகள்

பேராசிரியர் க. கணபதிப்பிள்ளையின் நினைவாக கனடா தமிழ் இலக்கியத் தோட்டம் ஆண்டுதோறும் சிறந்த புனைவு நூலுக்கான பரிசை வழங்கி வருகிறது.
# க. கணபதிப்பிள்ளை

## எழுதிய நூல்கள்

- பூஞ்சோலை (புதினம்)
- வாழ்க்கையின் விநோதங்கள் (புதினம்)
- நீரர மகளிர் (புதினம்)
- Creativity or Life's Postures
- This Baffling Existence
- Vipulananda A Literary Biography
- A Study of the Language of the Tamil Inscriptions of the 7th and the 8th Centuries A.D
- இலங்கை வாழ் தமிழர் வரலாறு
- ஈழத்து வாழ்வும் வளமும்
- கணபதிப்பிள்ளை நாடகத்திரட்டு
- கற்பின் கொழுந்து
- காதலி ஆற்றுப்படை (கவிதை)
- தூவுதும் மலரே (கவிதை)
- நாவலர் வழிக்கோர் காவலர்
- பேராசிரியர் கணபதிப்பிள்ளை நாடகத்திரட்டு
- முருக வழிபாடும் கதிர்காமம் பாதயாத்திரையும்
# க. கணபதிப்பிள்ளை

## எழுதிய நூல்கள்

### நாடகங்கள்

- சங்கிலி (நாடகம்)
- நானாடகம் (1940)
- இருநாடகம் (1952)
- மாணிக்கமாலை (நாடகம்)
- உடையார் மிடுக்கு
- நாட்டவன் நகர வாழ்க்கை
- முருகன் திருகுதாளம்
- கண்ணன் கூத்து
- பொருளோ பொருள்
- தவறான எண்ணம்
- சுந்தரம் எங்கே
- துரோகிகள்
# க. கணபதிப்பிள்ளை

## ஆய்வுக் கட்டுரைகள்

- Jaffna dialect of Tamil - a phonological study in Indian Linguistics - Turner Jubilee Volume, Pune, India (1958)
- Words in Jaffna dialect of Tamil - University of Ceylon Review, Vol XXIII, Vol I No 2. Peradeniya (1965)
# மாஞ்சா நூல்

**மாஞ்சா நூல்**, வஜ்ரம் அல்லது சவ்வரிசி கலவையில், கண்ணாடி துகள்களை கலந்து, பட்டத்தின் நூலில் தோய்த்து மாஞ்சா நூலை தயாரிக்கின்றனர். எதிராளியின் பட்டத்தின் நூலை அறுக்க மாஞ்சா நூல் உதவுகிறது. சில சிறு வணிகர்கள் தனியாக மாஞ்சா நூலை தயாரித்து விற்பதுண்டு. தமிழ்நாட்டில் குறிப்பாக சென்னை மற்றும் அதன் சுற்றுப்புறங்களில் மாஞ்சா நூல் பட்டம் விடுகின்றனர்.
# மாஞ்சா நூல்

## மாஞ்ச நூல் பட்டதிற்கு தடை

சென்னையில் மொட்டை மாடிகளில் மற்றும் விளையாட்டுத் திடல்களில் பட்டம் விடுவது வழக்கம். சிலர் விளையாட்டாக அடுத்தவர்களின் காற்றாடிகளை வீழ்த்த, மாஞ்சா நூல் கொண்ட பட்டங்களை பறக்கவிட்டு பந்தயம் வைப்பதுண்டு. உயரத்தில் பறந்து கொண்டிருக்கும் பட்டம் தீடிரென அறுந்து கீழே விழம் போது பட்டத்தின் மாஞ்சா நூல், மரக்கிளைகள், மின் கம்பிகள், கட்டடங்களில் சிக்குவது உண்டு. சிலநேரங்களில் சாலைகளில் நடந்து செல்வோர் மற்றும் இரு சக்கர வாகனங்களில் செல்வோரின் கழுத்தை அறுத்து உயிரையும் பறித்து விடுகிறது. கண்ணாடி துகள்களால் தயாரிக்கப்படும் மாஞ்சா நூல் பட்டங்களால் ஆண்டு தோறும் உயிர்ச் சேதம் ஏற்படுவதால், மாஞ்சா நூல் காற்றாடி பறக்க விட நீதிமன்றம் தடை விதித்துள்ளது.  
மாஞ்சா நூல் பட்டம் விடுபவர்களுக்கு அதிக பட்சமாக இரண்டரை ஆண்டுகள் சிறை தண்டனை விதிக்கப்படுகிறது. மாஞ்சா தடவிய நூல் கொண்ட பட்டம் விடுபவர்களையும், மாஞ்சா நூல் விற்பவர்களையும், தயாரிப்பவர்களையும் காவல் துறை கண்டுபிடித்து குற்றவழக்கு பதிவு செய்கின்றனர்.
# சுழல் அளவி

யின் கீழே இழுக்கும் விசையாகும்]]  
**சுழல் அளவி** அல்லது **ராட்டா மீட்டர்** (ஆங்கிலத்தில்: Rotameter) என்பது ஒரு மூடிய குழாயின் வழியே செல்லும் திரவ அல்லது வாயு ஓட்ட விகிதத்தினை அளவிடும் ஒரு சாதனம் ஆகும். இது மாறுபரப்பு பாய்ம அளவி வகையினைச் சார்ந்தது. இது குறிப்பிட்ட குறுக்கு வெட்டு பரப்பளவு கொண்டுள்ள பகுதியின் வழியே மாறுபடும் திரவ ஒட்டத்தினை அனுமதிப்பதினால் அளவிடப்படுகிறது.  
இந்தக் கருவியிலுள்ள குறுகலான குழாயில் ஏறி, இறங்கும் மிதவையானது பாய்ம ஓட்டத்தினை அளவிட உதவுகிறது. சுழல் அளவி புவி ஈர்ப்பு விசை வகையினைச் சார்ந்தது. இது கீழே இழுக்கும் ஈர்ப்புவிசைக்கும், பாய்ம ஓட்டத்தினால் மேலே தள்ளும் விசைக்கும் இடையே ஏற்படும் எதிர்ப்பின் அடிப்படையில் இயங்குகிறது.. பாய்ம ஒட்டம் நிலையானதாக இருக்கும்பொழுது, மிதவை ஓரிடத்தில் நிற்கும், அதனை கன பாய்ம ஒட்ட விகிதமாக எடுத்துக்கொள்ளலாம். இந்த நிலை குறியிடப்பட்ட அளவில் சுட்டிக்காட்டப்படுகின்றது. மாறும் சமநிலைப்படுத்தும் செயலின்பொழுது, முழு புவி ஈர்ப்பு விசையினையும் ஈடுபடுத்த ஒரு செங்குத்தான குறுகலான அளவீட்டுக் குழாய் தேவைப்படுகின்றது.
# ராஸ் சாவேஜ்

**ராஸ் சாவேஜ்** (Roz Savage பிறப்பு 1967 திசம்பர் 23 ) என்பவர் ஒரு ஆங்கிலேய கடல் துடுப்புப் படகு சாதனையாளர், நெகிழிப்பை எதிர்ப்பாளர், சுற்றுச்சூழல் வழக்கறிஞர், எழுத்தாளர், பேச்சாளர் ஆவார்.
இவர் பெருங்கடல்களில் துடுப்புப் படகில் பயணித்து கின்னஸ் உலக சாதனைகள் படைத்தவர். இதில் மூன்று பெருங் கடல்களான அட்லாண்டிக் பெருங்கடல், பசிபிக் பெருங்கடல், இந்தியப் பெருங்கடல் ஆகியவற்றை தனியாக துடுப்புப் படகில் துடுப்புப் போட்டு கடந்த முதல் பெண் என்ற சாதனையும் உட்பட்டது. இவர் 50 இலட்சம் துடுப்புபோட்டு, தன்வாழ்நாளில் 500 நாட்களை 23 அடி நீளமுள்ள துடுப்புப் படகுடன் கடலில் கழித்து, கடலில் 15,000 மைல்கள் கடந்தவர். இவருக்கு 2013இல் எம்.பீ.ஈ என்னும் விருது வழங்கப்பட்டது. இது சுற்றுச்சூழலை பாதுகாக்கப் பாடுபடுவோருக்கு பிரித்தானிய அரசியின் பிறந்த நாளில் வழங்கப்படும் ஒரு விருது ஆகும். மேலும் இவருக்கு 2014 ல் பிரிஸ்டல் பல்கலைக்கழகத்தின் மூலமாக சட்டப் பிரிவில் கெளரவ முனைவர் பட்டம் வழங்கப்பட்டது.
ராஸ் சாவேஜ் ஐக்கிய நாடுகள் சபையின் காலநிலை வீரர் ஆவார். 2010-ம் ஆண்டு நேஷனல் ஜியோகிரபிக், ‘அட்வென்சர் ஆஃப் த இயர்’ என்ற கவுரவத்தை ராஸ் சாவேஜுக்கு வழங்கிச் சிறப்பித்தது.
# ராஸ் சாவேஜ்

## பின்னணி

33 வயதுவரை வேலை, குடும்பம், கணவர் என்று வாழ்ந்துவந்தார் ராஸ் சாவேஜ். இந்த வாழ்க்கையில் அவர் மகிழ்ச்சியாகவும் நிறைவையும் அடையாததை உணர்ந்து, வாழ்வில் எதாவது சாதனை படைக்க வேண்டும் என விரும்பினார். எந்த சாதனையைப் படைப்பது என சிந்தித்தபோது தனக்கு படகு செலுத்துவதில் எப்பொழுதுமே ஆர்வம் இருந்துவந்ததால், கடலில் தனியாக சாகசப் பயணம் செல்ல முடிவு செய்தார். இதனால் முதலில் தன்னுடைய வேலையில் இருந்து விலகினார். வீடு, கார் போன்றவற்றை விற்றார். கடற்கரைக்கு அருகே சிறிய அறை எடுத்து தங்கி, பயிற்சிகளை மேற்கொண்டார்.
# ராஸ் சாவேஜ்

## கடல் பயணங்கள்

### அட்லாண்டிக் கடல் பயணம்

14 மார்ச் 2006 இல் தன்னுடைய முதல் கடல் பயணத்தை ஆரம்பித்தார். 23 அடி நீளம் கொண்ட படகில், தனியாளாக, துடுப்பு போட்டபடி அட்லாண்டிக் கடலில் கிளம்பினார் பயணத்தை முடிக்க 103 நாட்கள் ஆனது. பயணம் துவக்கிய 80 நாட்களுக்குப் பிறகு அவரது நான்கு துடுப்புகளும் உடைந்துவிட்டன. அடுப்பு உடைந்து போனதால், சூடான உணவுகளைச் சாப்பிட்டு 20 நாட்கள் ஆகியிருந்தன. செயற்கைக்கோள் தொலைபேசி சாதனம் செயலிழந்தது. தோள்பட்டை வலி எடுத்தது. உப்பு நீரால் முதுகில் புண்கள் வந்துவிட்டன.  
இவ்வாறு பல துண்பங்களுக்குப் பிறகு 103 நாட்கள் பயணத்தின் முடிவில், 3 ஆயிரம் மைல்களைக் கடந்து, நிலப்பகுதிக்கு வந்து சேர்ந்தார். அட்லாண்டிக் கடலைத் தனியாகக் கடந்த 5-வது பெண் என்ற சாதனையைப் படைத்தார். இவரது இந்த அட்லாண்டிக் பயணம்குறித்து ''திறந்த பெருங்கடல்மேல் கற்றுக்கொண்ட பாடங்கள்' என்ற பெயரில் 6.அக்டோபர் 2009 6 ம் தேதி நூலாக வெளிவந்நது.
# ராஸ் சாவேஜ்

## கடல் பயணங்கள்

### பசிபிக் கடல் பயணம்

சேவேஜ தனது வெற்றிகரமான அட்டலாண்டிக் கடல் பயணத்தை அடுத்து பசிபிக் பெருங்கடலில் தனியாக துடுப்புப் படகில் அமெரிக்காவில் இருந்து ஆஸ்திரேலியா வரை கடந்த முதல் பெண் என்ற பெயர் பெறும் சாகசப் பயணம் செய்யப் போவதாக அறிவித்தார். ( மாட் பொண்ட்டரி என்பவர் வேறு வழியாக, 2005 இல் பசிபிக் கடலை துடுப்புப் படகில் கடந்தார் ) பிறகு வெற்றிகரமாக 2008 ஒரு கோடைக் காலத்தில் கலிபோர்னியாவில் இருந்து பயணத்தைத் தொடங்கி, மூன்று கட்டங்களாக பயணத்தை முடித்தார், அவரது பயணத்தை அவாய்முதல் துவாலுவரை 2009 இலும், 2010இல் பப்புவா நியூ கினியில் பயணத்தின் இலக்கை முடித்தார்.
# ராஸ் சாவேஜ்

## கடல் பயணங்கள்

### இந்தியப் பெருங்கடல் பயணம்

ஏப்ரல் 2011 இல் தொடங்கி, இந்திய பெருங்கடலை கடக்க ஆஸ்திரேலியாவின் பிரெமெண்டல் என்னுமிடத்தில் பயனத்தை துவக்க ஏற்பாடுகள் செய்தார். அவரது பாதை, தினசரி கடக்கும் இடங்களில் மற்றும் இலக்கு போன்றவை இரகசியமாக வைக்கப்பட்டன, அந்த கடல் பகுதியில் இருந்த ஆபத்து ஆகும். பயணத்தை துவங்கி வெற்றிகரமாக அக்டோபர் 4 2011 அன்று 154 நாட்களில் நிறைவு செய்தார். தனிப் பெண்ணாக மூன்று பெருங்கடல்களான அட்லாண்டிக், பசிபிக் இந்திய பெருங்கடல் ஆகியவற்றை தனியாக கடந்த முதல் பெண்மணி என்ற பெருமையை, அடைந்தார்.
# இட்ரியம்(III) குளோரைடு

**இட்ரியம்(III) குளோரைடு** *(Yttrium(III) chloride)* என்பது YCl<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். இட்ரியம் மற்றும் குளோரின் சேர்ந்து உருவாகும் இச்சேர்மம் நீரிலி (YCl<sub>3</sub>) மற்றும் நீரேற்று (YCl3(H2O)6) ஆகிய இரண்டு வடிவங்களில் காணப்படுகிறது. இரண்டுமே நிறமற்ற திண்மங்களாக தண்ணீரில் நன்றாக கரைந்து நீர்மயமாகின்றன.
# இட்ரியம்(III) குளோரைடு

## அமைப்பு

திண்மநிலை YCl3 , குளோரைடு அயனிகளின் கனசதுர நெருக்கப் பொதிவு கட்டமைப்பை ஏற்றுள்ளது. இட்ரியம் அயனிகள் எண்முகத் துளைகளின் மூன்றில் ஒரு பங்கு பொதிவை நிரப்புகின்றன. விளைகின்ற YCl<sub>6</sub> அடுத்தடுத்த எண்முகத்தின் முனைகளை பகிர்ந்து கொண்டு அடுக்குக் கட்டமைப்பைத் தருகிறது This structure is shared by a range of compounds notably AlCl<sub>3</sub>.
.இந்தக் கட்டமைப்பு பெரும்பாலான சேர்மங்களால் , குறிப்பாக AlCl3 சேர்மத்தால் பகிர்ந்து கொள்ளப்படுகிறது.
# இட்ரியம்(III) குளோரைடு

## தயாரிப்பு மற்றும் வினைகள்

பெரும்பாலும் அமோனியம் குளோரைடு வழியாகத்தான் YCl<sub>3</sub> தயாரிக்கப்படுகிறது. இவ்வினையின் தொடக்கம் Y<sub>2</sub>O<sub>3</sub> அல்லது நீரேற்ற குளோரைடு அல்லது ஆக்சிகுளோரைடு அல்லது YCl<sub>3</sub>•6H<sub>2</sub>O. இவற்றில் ஒன்றிடமிருந்துதான் தொடங்குகிறது. இம்முறைகளில் (NH<sub>4</sub>)<sub>2</sub>[YCl<sub>5</sub>]:சேர்மம் தயாரிக்கப்படுகிறது.  
::10 NH<sub>4</sub>Cl + Y<sub>2</sub>O<sub>3</sub> → 2 (NH<sub>4</sub>)<sub>2</sub>[YCl<sub>5</sub>] + 6 NH<sub>3</sub> + 3 H<sub>2</sub>O  
::YCl<sub>3</sub>·6H<sub>2</sub>O + *2* NH<sub>4</sub>Cl → (NH<sub>4</sub>)<sub>2</sub>[YCl<sub>5</sub>] + 6 H<sub>2</sub>O  
இப்பென்டாகுளோரைடு வெப்பத்தால் பின்வருமாறு சிதைவடைகிறது.இவ்வெப்ப முறிவு வினை (NH<sub>4</sub>)[Y<sub>2</sub>Cl<sub>7</sub>]என்ற இடைநிலையின் வழியாக மேலும் தொடர்கிறது.  
:: (NH<sub>4</sub>)<sub>2</sub>[YCl<sub>5</sub>] → 2 NH<sub>4</sub>Cl + YCl<sub>3</sub>  
Y2O3 உடன் நீர்க்கரைசலான HCl சேர்த்து வினைப்படுத்தினால் நீரேற்ற குளோரைடை YCl<sub>3</sub>· 6H<sub>2</sub>O உற்பத்தி செய்கிறது. இவ்வுப்பைச் சூடுபடுத்தினால் இது நீரிலியைக் கொடுப்பதில்லை, மாறாக ஓர் ஆக்சி குளோரைடைக் கொடுக்கிறது.(NH<sub>4</sub>)<sub>2</sub>[YCl<sub>5</sub>]:
# படகு மெயில் விரைவுத் தொடருந்து

இந்தோ-சிலோன் எக்ஸ்பிரஸ் என்று அழைக்கப்படும் **படகு மெயில் விரைவுத் தொடருந்து**, இந்திய இரயில்வேயின் தெற்கு ரயில்வே பிரிவில் இயக்கப்படும் ஒரு தொடருந்து ஆகும். இது முதலில் சென்னை எழும்பூர் முதல் தனுஷ்கோடி வரை செயல்பட்டது. தற்போது சென்னை எழும்பூர் முதல் இராமேஸ்வரம் வரை செயல்படுகிறது. இந்த வழித்தடத்தினில் உள்ள திருச்சிராப்பள்ளி, செங்கல்பட்டு, விழுப்புரம், கடலூர், சிதம்பரம், கும்பகோணம், தஞ்சாவூர், புதுக்கோட்டை, காரைக்குடி, சிவகங்கை மற்றும் இராமநாதபுரம் ஆகிய ரயில் நிலையங்களை முக்கிய நிறுத்தங்களாகக் கொண்டுள்ளது. 19 ரயில் பெட்டிகள் கொண்ட இந்த ரயில் சேவை தினசரி செயல்படும் ரயில் சேவையாகும். இந்திய ரயில்வேயின் பெருமைக்குரிய ரயில் சேவைகளில் இதுவும் ஒன்று. கடந்த 2014 ஆம் ஆண்டின் மூலம், தனது நூறு ஆண்டு ரயில் சேவையினை போட்மெயில் ரயில் சேவை பூர்த்தி செய்துள்ளது. இது சென்னைஎழும்பூரில் மாலை 7.15 மணிக்கு புறப்பட்டு, அடுத்த நாள் காலை 09:25 மணிக்கு ராமேஸ்வரம் வந்தடைகிறது.
# படகு மெயில் விரைவுத் தொடருந்து

## வரலாறு

செங்கல்பட்டு, விழுப்புரம், கடலூர், சிதம்பரம், மயிலாடுதுறை, கும்பகோணம், தஞ்சாவூர், திருச்சிராப்பள்ளி, புதுக்கோட்டை, காரைக்குடி, சிவகங்கை மற்றும் ராமநாதபுரம் வழியாக சென்னை எழும்பூர் மற்றும் தனுஷ்கோடி இடையே இயக்கப்பட்டு வருகிறது. இந்தத் தொடருந்தின் பெயர் 19 ஆம் நூற்றாண்டின் தமிழ்நாடு மற்றும் ஸ்ரீலங்கா (பின்னர் இலங்கை) இடையே அஞ்சல் சேவையை நினைவூட்டுகிறது. இது இந்திய இரயில்வேயின் மிக உயர்ந்த மதிப்புமிக்க தொடருந்துகளில் ஒன்றாகும். இது 2014 ஆம் ஆண்டில் 100 ஆண்டுகள் சேவையை நிறைவு செய்தது.
# படகு மெயில் விரைவுத் தொடருந்து

## இழுவை

தற்போது ராமேஸ்வரம்-திருச்சி இடையேயான பிரிவு WAPM3A / 2 டீசல் எஞ்சின் லோகோ மற்றும் திருச்சி, சென்னை எழும்பூருக்கு WAP7 எலக்ட்ரிக் எஞ்சின் லோகோ மூலம் இயக்கப்படுகிறது. அதே வாகனங்களின் வகைகள் திரும்ப பயணத்தில் பயன்படுத்தப்படுகின்றன. திருச்சிராப்பள்ளி மற்றும் தாம்பரம் இடையே, இந்த ரயிலின் அதிகபட்ச வேகம் 110 கி.மீ. / மணி ஆகும்.
# படகு மெயில் விரைவுத் தொடருந்து

## பெட்டிகள் விவரம்

இந்தத் தொடருந்து 19 பெட்டிகளால் ஆனது. தினமும் இயங்கி 667 கி.மீ. (414 மைல்) தொலைவு பயணிக்கிறது. பயணத்தின் அதிகபட்ச வேகம் 110 கி.மீ. / மணி ஆகும்.
# படகு மெயில் விரைவுத் தொடருந்து

## வழிப்பாதை மற்றும் நிறுத்தங்களுக்கான நேரங்கள்

| 1 | சென்னை
எழும்பூர் (MS) | தொடக்கம் | 21:40 | 0 | 0 கி.மீ | 1 | 1 |  |
| --- | --- | --- | --- | --- | --- | --- | --- | --- |
| 2 | தாம்பரம்
(TBM) | 22:04 | 22:05 | 1 நிமி | 25 கி.மீ | 1 | 1 |  |
| 3 | செங்கல்பட்டு
(CGL) | 22:33 | 22:35 | 2 நிமி | 56 கி.மீ | 1 | 1 |  |
| 4 | மேல்மருவத்தூர்
(MLMR) | 23:04 | 23:05 | 1 நிமி | 92 கி.மீ | 1 | 1 |  |
| 5 | விழுப்புரம்
சந்திப்பு
(VM) | 00:02 | 00:10 | 8 நிமி | 159 கி.மீ | 2 | 1 |  |
| 6 | கடலூர்
(CUPJ) | 00:59 | 01:00 | 1 நிமி | 205 கி.மீ | 2 | 1 |  |
| 7 | சிதம்பரம்
(CDM) | 01:37 | 01:38 | 1 நிமி | 244 கி.மீ | 2 | 1 |  |
| 8 | சீர்காழி
(SY) | 01:57 | 01:58 | 1 நிமி | 261 கி.மீ | 2 | 1 |  |
| 9 | மயிலாடுதுறை
(MV) | 02:33 | 02:35 | 2 நிமி | 281 கி.மீ | 2 | 1 |  |
| 10 | கும்பகோணம்
(KMU) | 03:04 | 03:05 | 1 நிமி | 312 கி.மீ | 2 | 1 |  |
| 11 | தஞ்சாவூர்
(TJ) | 03:38 | 03:40 | 2 நிமி | 351 கி.மீ | 2 | 1 |  |
| 12 | திருச்சிராப்பள்ளி
(TPJ) | 05:20 | 05:30 | 10 நிமி | 401 கி.மீ | 2 | 1 |  |
| 13 | புதுக்கோட்டை
(PDKT) | 06:24 | 06:25 | 1 நிமி | 454 கி.மீ | 2 | 1 |  |
| 14 | செட்டிநாடு
(CTND) | 06:54 | 06:55 | 1 நிமி | 479 கி.மீ | 2 | 1 |  |
| 15 | காரைக்குடி
சந்திப்பு
(KKDI) | 07:10 | 07:15 | 5 நிமி | 490 கி.மீ | 2 | 1 |  |
| 16 | தேவக்கோட்டை
சாலை (DKO) | 07:20 | 07:21 | 1 நிமி | 495 கி.மீ | 2 | 1 |  |
| 17 | கல்லால்
(KAL) | 07:34 | 07:35 | 1 நிமி | 508 கி.மீ | 2 | 1 |  |
| 18 | சிவகங்கை
(SVGA) | 08:14 | 08:15 | 1 நிமி | 531 கி.மீ | 2 | 1 |  |
| 19 | மானாமதுரை
சந்திப்பு
(MNM) | 08:45 | 08:50 | 5 நிமி | 551 கி.மீ | 2 | 1 |  |
| 20 | பரமக்குடி
(PMK) | 09:09 | 09:10 | 1 நிமி | 575 கி.மீ | 2 | 1 |  |
| 21 | இராமநாதபுரம்
(RMD) | 09:38 | 09:40 | 2 நிமி | 611 கி.மீ | 2 | 1 |  |
| 22 | மண்டபம்
(MMM) | 10:14 | 10:15 | 1 நிமி | 648 கி.மீ | 2 | 1 |  |
| 23 | பாம்பன்
சந்திப்பு
(PBM) | 10:29 | 10:30 | 1 நிமி | 654 கி.மீ | 2 | 1 |  |
| 24 | இராமேஸ்வரம்
(RMM) | 11:45 | முடிவு | 0 | 665 கி.மீ | 2 | 1 | } |
# படகு மெயில் விரைவுத் தொடருந்து

## வண்டி எண் 16701

இது சென்னை எழும்பூரில் இருந்து, இராமேஸ்வரம் வரை செயல்படுகிறது. 14 மணி நேரம் மற்றும் 5 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 22 நிறுத்தங்களைக் கொண்டு செயல்படுகிறது. மணிக்கு சராசரியாக 47 கிலோ மீட்டர் வேகத்தில் சுமார் 667 கிலோ மீட்டர் தொலைவினை 14 மணி நேரம் மற்றும் 5 நிமிடங்களில் கடக்கிறது. இது சென்னை எழும்பூர் மற்றும் இராமேஸ்வரம் ஆகியவற்றிற்கு இடைப்பட்ட 122 ரயில் நிறுத்தங்களில் 22 நிறுத்தங்களை மட்டுமே கொண்டிருக்கிறது.
# படகு மெயில் விரைவுத் தொடருந்து

## வண்டி எண் 16702

இது இராமேஸ்வரத்தில் இருந்து சென்னை எழும்பூர் வரை செயல்படுகிறது. 13 மணி நேரம் 30 நிமிடங்கள் இதன் மொத்த பயண நேரம் ஆகும். இந்த வழித்தடத்தினில் 23 நிறுத்தங்களைக் கொண்டு செயல்படுகிறது. மணிக்கு சராசரியாக 49 கிலோ மீட்டர் வேகத்தில் சுமார் 667 கிலோ மீட்டர் தொலைவினை 13 மணி நேரம் 30 நிமிடங்களில் கடக்கிறது. இராமேஸ்வரம் மற்றும் சென்னை எழும்பூர் ஆகியவற்றிற்கு இடைப்பட்ட 122 ரயில் நிறுத்தங்களில் 23 நிறுத்தங்களை மட்டுமே கொண்டிருக்கிறது. புறப்படும் நேரத்திலும், சென்றடையும் நேரத்திலும் கிட்டத்தட்ட சரியாக சென்றடையும்படி செயல்பட்டு வருகிறது.
# 1613

**1613** (**MDCXIII**) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய ஜூலியன் நாட்காட்டியில் வெள்ளிக்கிழமையில் ஆரம்பமான ஒரு சாதரண ஆண்டாகும்.
# 1613

## நிகழ்வுகள்

- சனவரி 11 - பிரான்சின் டோஃபினே என்ற இடத்தில் 30-அடி உயர மனித உடலெச்சம் கண்டுபிடிக்கப்பட்டது. இது ரோமானிய அரசன் டியூட்டோபோக்கசு என்பவனின் உடல் என நம்பப்படுகிறது.
- பெப்ரவரி 7 - உருசியப் பேரரசு மிக்கைல் ரொமானோவ் என்பவரை உருசியாவின் பேரரசனாகத் தேர்ந்தெடுத்தது. இதன் மூலம் அங்கு ரொமானொவ் வம்சம் ஆட்சியைப் பிடித்தது.
- மார்ச் 27 - கனடாவில் முதலாவது ஆங்கிலேயக் குழந்தை பிறந்தது.
- சூன் - ஜேம்சுடவுன்: வர்ஜீனியாவில் விளைந்த முதலாவது தொகுதி மேற்கிந்தியப் புகையிலை இங்கிலாந்துக்கு அனுப்பப்பட்டது.
- சூன் 29 -- இலண்டனில் பிரபலமான குளோப் நாடக அரங்கு தீக்கிரையானது.
- குவைத் பிரதேசம் அமைக்கப்பட்டது.
- ஜேம்சுடவுனிற்கு அருகே சர் தோமசு டேல் "பெர்முடா நகரம்" என்ற குடியேற்றப் பகுதியை அமைத்தார்.
- வரகுணப் பாண்டியனின் ஆட்சிக்காலம் ஆரம்பம்.
# 1613

## இறப்புகள்

- சூலை 20 - டோனா கத்தரீனா, கண்டி இராச்சியத்தின் அரசி
- செப்டம்பர் 8 - கார்லோ கேசுவால்தோ, இத்தாலிய இசையமைப்பாளர் (பி. 1566)
# சடையவர்மன் அதிவீரராம பாண்டியன்

**அதிவீரராம பாண்டியர்** பிற்கால பாண்டிய மன்னர்களுள் ஒருவர். 16-ஆம் நூற்றாண்டில் வாழ்ந்த இவர் ஏறக்குறைய 40 ஆண்டுகள் (1564–1604) ஆட்சி புரிந்ததாகத் தெரிகிறது. இவர் ஒரு அரசர் என்பதோடன்றித் திறமையான தமிழ்ப் புலவராகவும் விளங்கினார். வடமொழியிலும், தமிழிலும் தோன்றிய, நளன் கதை கூறும் நூல்களைத் தழுவி நைடதம் என்னும் நூலை இவர் இயற்றினார். இது சிறந்த தமிழ் நூல்களுள் ஒன்றாகக் கருதப்படுகிறது. இது தவிர நீதிகளை எடுத்துக் கூறும் வெற்றி வேற்கை என்னும் நூலையும், காசி காண்டம், கூர்ம புராணம், மாக புராணம் ஆகிய நூல்களையும் ஆக்கியுள்ளார். இவற்றுடன் கொக்கோகம் எனப்படும் காமநூலையும் தமிழில் தந்துள்ளார்.  
மிகுந்த இறை பக்தி கொண்டவரான இவர், பல கோயில்களையும் கட்டுவித்துள்ளார். தென்காசியில் இருக்கும் சிவன்கோயில் ஒன்றும் விஷ்ணு கோயில் ஒன்றும் இவற்றுள் அடங்குவனவாகும். இவருக்குச் **சீவலமாறன்** என்னும் பெயர் உண்டு என்பதை 16 ஆம் நூற்றாண்டில் வாழ்ந்த புலவர் சிதம்பரநாத கவி என்பவர் இவரைப்பற்றி இயற்றிய சீவலமாறன் கதை என்னும் நூலால் அறியமுடிகிறது.
# சடையவர்மன் அதிவீரராம பாண்டியன்

## வரலாறு

ஏறக்குறைய 14-ஆம் நூற்றாண்டின் முற்பகுதி வரையில் மதுரையில் ஆட்சி செலுத்தி வந்த பாண்டியர் பெருமை அந்நூற்றாண்டின் பிறபகுதியில் சிதைவுற்றது. டெல்லி அரசரின் தளபதி மாலிக்காபூரின் படையெடுப்பாலும், விஜய நகர வேந்தரின் படைத்தளபதி கம்பணவுடையாரின் போர்களினாலும் பாண்டியர் குடி சிதறுண்டது. அக்குடியினரில் ஒரு கிளையினர் திருநெல்வேலிப் பகுதியைத் தம் வசப்படுத்தித் தென்காசியில் இருந்துகொண்டு அதனை ஆண்டு வந்தனர்.  
இக்கிளையினர் மதுரையில் ஆண்டு வந்த நாயக்க மன்னர்களுக்கு அடங்கியிருந்ததாகத் தெரிகிறது. இவர்களுள் ஒருவரே அதிவீரராம பாண்டியர். இவர் *கோ ஐடிலவர்மன் திரிபுவன சக்கராத்தி கோனேரின்மை கொண்டான் திருநெல்வேலிப் பெருமாள் வீரவெண்பா மாலையான் தன்மப் பெருமாள் குலசேகரதேவர் நந்தனாரான அழகம் பெருமாள் அதிவீர ராமரான ஸ்ரீவல்லபதேவர்* என்று கல்வெட்டொன்றில் அழைக்கப்படுகிறார். ஸ்ரீவல்லபன் என்னும் பெயர் சீவலன் என்றும் சிதைந்து வழங்கப்படுகிறது. இவரைப் பற்றி சீவலமாறன் கதை என்ற ஒரு நூலும் உண்டு. இவருக்கு இராமன், வீரமாறன் என்ற வேறு பெயர்களும் உண்டு.
# சடையவர்மன் அதிவீரராம பாண்டியன்

## ஆதரித்த புலவர்கள்

வீரவெண்பாமாலை சூடிய தந்தையின் மைந்தரான இவ்வரசர் புலவர்களைப் போற்றியும் தாமே கவிபாடும் திறமை பெற்றும் விளங்கினார். சேறை ஆசு கவிராயரும் திருவண்ணாமலைப் புலவர் சிதம்பரநாதரும் புதுக்கோட்டை நைடதம் இராமகிருஷ்ணரும் சிவந்த கவிராசரும் இவரால் ஆதரிக்கப்பட்டனர். ஆசு கவிராச சிஙகம் என்ற சேறை ஆசுகவிராசதை காளத்திநாதர் கட்டளைத்துறை என்ற நூலைப் பாடும்படி செய்வித்தவர் இவரே என்றும் கூறுவர்.
# சடையவர்மன் அதிவீரராம பாண்டியன்

## திருப்பணிகள்

இவர் சிவ பக்தியிலும் சிறந்திருந்தார். தென்காசிப் பெரிய கோயிலுக்கு மேற்பகுதியில் இவர் தம் தந்தை பெயரால் ஒரு சிவாலயத்தைக் கட்டினார். இதனருகில் ஒரு திருமால் கோயிலும் இவரால் கட்டப்பட்டது. இதனால் இவருடைய பொது நோக்கு விளங்கும். இவர் 1564 முதல் 1603 வரை அரசக் கட்டிலில் இருந்தார். இவருக்குப் பட்டமெய்தியவர் இவருடைய பெரிய தந்தையின் குமாரரான வரதுங்க பாண்டியர் ஆவார்.
# கிராம தன்னிறைவுத் திட்டம்

**கிராம தன்னிறைவுத் திட்டம்** என்பது தமிழகத்தின் ஊரகப் பகுதியில் மக்கள் பங்குத் தொகையுடன் செயல்படுத்தப்படும் ஓர் அரசு நலத்திட்டமாகும்.
# கிராம தன்னிறைவுத் திட்டம்

## திட்ட நோக்கம்

இத்திட்டம் 2011-12 ஆம் ஆண்டு தமிழக அரசால் அறிமுகப்படுத்தப்பட்டத் திட்டம் ஆகும்.
# கிராம தன்னிறைவுத் திட்டம்

## நிதி ஒதுக்கீடு

இத்திட்டத்திற்கு தமிழக அரசு 2015-16 இல் ரூ.100 கோடியை ஒதுக்கீடு செய்தது.
# கிராம தன்னிறைவுத் திட்டம்

## மக்கள் பங்கேற்பு

மூன்றில் ஒரு பங்கு பணம் செலுத்தி, கிராம தன்னிறைவுத் திட்டம் மூலம் அடிப்படைவசதிகளை பொதுமக்களே நிறைவேற்றிக் கொள்ளலாம் என ஊரக வளர்ச்சி முகமை தெரிவித்தது. இதை பயன்படுத்திக்கொள்ள பொதுமக்களுக்கு வேண்டுகோளும் விடுக்கப்பட்டது.
# அடுத்த பதினொன்று

**அடுத்த பதினொன்று** (சுருக்கமாக **N-11**) 21ஆவது நூற்றாண்டில் பிரிக் நாடுகளுடன் உலகின் பெரிய பொருளாதாரங்களுடன் இணையக்கூடிய மிக உயர்ந்த வாய்ப்புள்ள நாடுகளாக கோல்ட்மேன் சாக்ஸ் முதலீட்டு வங்கியியல் மற்றும் பொருளியலாளர் ஜிம் ஓநீல் அடையாளம் கண்ட பதினொரு நாடுகளாகும். இவையாவன: வங்காளதேசம், எகிப்து, இந்தோனேசியா, ஈரான், மெக்சிக்கோ, நைஜீரியா, பாக்கித்தான், பிலிப்பீன்சு, துருக்கி, தென் கொரியா மற்றும் வியட்நாம். திசம்பர் 12, 2005 அன்று முதலீடு வாய்ப்பு மற்றும் வருங்கால வளர்ச்சியைக் கருத்தில் கொண்டு இந்த நாடுகளை, வங்கி அடையாளம் கண்டது. 2011க்குப் பின்னர் இந்தப் பதினொரு நாடுகளில் மிகவும் முதன்மையான நாடுகளான மெக்சிக்கோ, இந்தோனேசியா, தென் கொரியா மற்றும் துருக்கியின் உற்பத்தி அடுத்தப் பதினொன்றின் மொத்த தேசிய உற்பத்தியில் 73 விழுக்காடாக இருந்தது.  
பருப்பொருளியல் நிலைத்தன்மை, அரசியல் முதிர்ச்சி, முதலீடு, வணிகக் கொள்கைகளில் பொருளியல் திறந்த தன்மை, கல்வியின் தரம் ஆகிய அளவைகளைக் கொண்டு கோல்ட்மேன் சாக்ஸ் இந்த நாடுகளை அடையாளம் கண்டது. 2003இல் இதே வங்கி பிரேசில், உருசியா, இந்தியா, மற்றும் சீனாவை வளர்ந்து வரும் நான்கு "பிரிக்" நாடுகளாக வெளியிட்டது; இதன் தொடர்ச்சியாகவே N-11 ஆய்வுத்தாளை வெளியிட்டது.
# அடுத்த பதினொன்று

## மேலும் அறிய

- "The N-11: More Than an Acronym" – Goldman Sachs study of N-11 nations, Global Economics Paper No: 153, March 28, 2007.
# வார்ப்புரு:கணித உறவுகள் எண்ணிக்கை

| *n* | அனைத்தும் | கடப்பு | எதிர்வு | முன்வரிசை உறவு | சமான உறவு |  |  |  |
| --- | --- | --- | --- | --- | --- | --- | --- | --- |
| 0 | 1 | 1 | 1 | 1 | 1 | 1 | 1 | 1 |
| 1 | 2 | 2 | 1 | 1 | 1 | 1 | 1 | 1 |
| 2 | 16 | 13 | 4 | 4 | 3 | 3 | 2 | 2 |
| 3 | 512 | 171 | 64 | 29 | 19 | 13 | 6 | 5 |
| 4 | 65536 | 3994 | 4096 | 355 | 219 | 75 | 24 | 15 |
| OEIS | }<noinclude> |  |  |  |  |  |  |  |
</noinclude>
# உஜ்ஜைனி காலபைரவர் கோயில்

**உஜ்ஜைனி காலபைரவர் கோயில்**, இந்திய மாநிலமான மத்தியப் பிரதேசத்தின் உஜ்ஜைன் நகரத்தின் அமைந்துள்ளது. இந்த ஊரின் காவல் தெய்வமாக கால பைரவர் போற்றப்படுகிறார். நாள்தோறும் நூற்றுக்கணக்கான பக்தர்கள் வந்துசெல்கின்றனர்.
# உஜ்ஜைனி காலபைரவர் கோயில்

## வரலாறு

முந்தைய காலத்தில் இருந்த கோயிலின் சிதைந்த பகுதியிலேயே தற்காலத்துக் கோயில் கட்டப்பட்டிருக்கிறது. இங்கு சிவன், பார்வதி, விஷ்ணு, விநாயகர் போன்ற கடவுளர்களின் படங்களும் உள்ளன. இவை பரமர வம்சத்தினரின் ஆட்சிக்காலத்தைச் சேர்ந்தவை.
# காவலன் அவன் கோவலன்

**காவலன் அவன் கோவலன்** விசு இயக்கத்தில் 1987ஆம் ஆண்டில் வெளியான ஒரு இந்தியத் தமிழ்த் திரைப்படமாகும். பிரபு, ரேகா, மாதுரி ஆகியோர் முக்கிய கதாபாத்திரங்களில் நடித்திருந்தனர். விஜயானந்த் இசையமைத்திருந்தார்.
# காவலன் அவன் கோவலன்

## நடிகர்கள்

- பிரபு
- ரேகா
- மாதுரி
- விசு
- பிரமிளா
- கலாரஞ்சினி
- ஒரு விரல் கிருஷ்ணா ராவ்
- லூஸ் மோகன்
- ஓமக்குச்சி நரசிம்மன்
- குண்டு கல்யாணம்
# பிக்காசோவின் நீலக்காலம்

வரைந்த, *வயதான கிட்டார் கலைஞர்*, 1903, சிக்காகோ கலை நிறுவனம்]]
**பிக்காசோவின் நீலக்காலம்** என்பது, புகழ்பெற்ற எசுப்பானிய ஓவியரான பாப்லோ பிக்காசோ தனது ஓவியங்களை நீலத்தின் பல்வேறு சாயல்களை மட்டும் பயன்படுத்தி வரைந்த காலப்பகுதியைக் குறிக்கிறது. அரிதாக வேறு சில நிறங்களும் பயன்படுத்தப்பட்டது உண்டு. இக்காலம் 1901 முதல் 1904 வரையான காலப்பகுதியாகும். பார்சிலோனாவிலும், பாரிசிலும் வரைந்த இவ்வோவியங்கள் இன்று அவரது புகழ்பெற்ற ஓவியங்களுள் சிலவாகத் திகழ்கின்றன. ஆனால், இவை வரையப்பட்ட காலத்தில் இவற்றைப் பிக்காசோவால் விற்கமுடியாதிருந்தது.
# பிக்காசோவின் நீலக்காலம்

## காரணம்

நீலக்காலம் எப்போது தொடங்கியது என்பது குறித்துத் தெளிவில்லை. இது எசுப்பெயினில் 1901 வசந்த காலத்தில் அல்லது பாரிசில் அவ்வாண்டின் பின்னரைப் பகுதியில் தொடங்கியிருக்கலாம் எனக் கருதப்படுகிறது. கண்டிப்பான நிறப் பயன்பாடும், அவர் அடிக்கடி பயன்படுத்திய விபச்சாரிகள், பிச்சைக்காரர்கள், குடிகாரர்கள் போன்ற சோகத்துக்குரிய விடயங்களும், பிக்காசோவின் எசுப்பானியப் பயணத்தின் செல்வாக்காலும், அவரது நண்பர் கார்லோசு கசாகெமாசு தன்னைத்தானே சுட்டுத் தற்கொலை செய்துகொண்டதால் உண்டான சோகத்தின் விளைவாலும் ஏற்பட்டது.  
தனது நண்பனின் இறப்புச் செய்தியைக் கேட்டதிலிருந்துதான் நீல நிறத்தில் ஓவியங்களை வரையத் தொடங்கியதாக பிக்காசோவே ஒருமுறை கூறியிருந்தபோதும், கலை வரலாற்றாளரான எலன் செக்கெல் இதுகுறித்துச் சில ஐயங்களை எழுப்பியுள்ளார். இவரது கூற்றுப்படி, கசாகேமா பாரிசில் இறக்கும்போது பிக்காசோ அங்கு இல்லை. பிக்காசோ மே மாதம் பாரிசுக்குத் திரும்பியபோது இறந்த நண்பனின் கலையகத்தில் பல வாரங்கள் தங்கி ஒரு கண்காட்சிக்குத் தயார்படுத்தினார். அக்காலத்தில் அவர் வரைந்த ஓவியங்கள் பளிச்சிடும் நிறங்களையும், பகட்டான விடயங்களையும் கொண்டிருந்தன. 1901ல் பிக்காசோவின் உளவியல் நிலைமை மோசமானது. அவ்வாண்டின் பிற்பகுதியில் பிக்காசோ கடுமையான மன அழுத்தத்துக்கு உள்ளானார். இதனால், இவர் தனது ஓவியங்களில் நீலச் சாயையைக் கூடுதலாகப் பயன்படுத்தத் தொடங்கினார். ஆண்டின் முற்பகுதியில் இவரது நண்பர் இறந்தபோது பிக்காசோ வரைந்த "கசாகெமாசின் இறப்பு" (La mort de Casagemas) என்னும் ஓவியத்தில் பிரகாசமான நிறங்களே பயன்படுத்தப்பட்டிருந்தன. நீலக்காலத்தின் முதல் ஓவியம் என்று கொள்ளத்தக்கது "தனது சவப்பெட்டியில் கசாகெமாசு" எனத் தலைப்பிட்ட ஓவியம் ஆகும். இவ்வோவியத்தை வரைந்து முடித்த காலத்தில் பிக்காசோ மோசமான மன அழுத்தத்துக்கு ஆட்பட்டிருந்தார். வழக்கமாக மற்றவர்களுடன் பழகுவதில் விருப்பம் கொண்டவரான பிக்காசோ இக்கட்டத்தில் தனது நண்பர்களிடமிருந்தும் ஒதுங்கியிருந்தார். இவரது மன அழுத்தத்தின் தாக்கம் பல ஆண்டுகள் நீடித்தது.  
1901க்கு முன்னர் பிக்காசோவின் தொழில் சிறப்பான நிலையில் இருந்தது. ஆனால், அவர் தனது ஓவியங்களுக்கான விடயங்களாக ஏழைகளையும், விலக்கிவைக்கப்பட்டவர்களையும் பயன்படுத்தியதுடன், நீலச் சாயைகள் மூலம் துயரங்களை வெளிப்படுத்தத் தொடங்கியபோது, பொதுமக்களும், திறனாய்வாளர்களும் இவரது ஓவியங்களிலிருந்து விலகிச் சென்றனர். மக்கள் இவ்வாறான ஓவியங்களைத் தமது வீட்டுச் சுவர்களில் தொங்கவிட விரும்பவில்லை. பிக்காசோ தொடர்ந்தும் இவ்வகை ஓவியங்களையே வரைந்தார். இதனால் அவரது பொருளாதார நிலையும் மோசமானது.  
1904ம் ஆண்டுக்குப் பின்னரே நிலைமை மாறியது. இதன் பின்னர் பிக்காசோவின் இளஞ்சிவப்புக்காலம் தொடங்கியது.
# முஹம்மத்: மெஸென்ஜர் ஆஃப் காட் (திரைப்படம்)

**முஹம்மத்: மெஸென்ஜர் ஆஃப் காட்**, (Muhammad: The Messenger of God (film), 2015ஆம் ஆண்டில் வெளியான பாரசீக மொழி திரைப்படத்தை மஜித் மஜிதி இயக்கியுள்ளார். இப்படத்தின் இசை அமைப்பாளர் ஏ. ஆர். ரகுமான் ஆவார். படத்தின் ஒளிப்பதிவாளர் விட்டொரியா ஸ்டொரரொ ஆவார். இத்திரைப்படம் 171 நிமிடங்கள் ஓடக்கூடியது.  
இரான் நாட்டின் சார்பாக சிறந்த வெளிநாட்டுத் திரைப்படத்துக்கான ஆஸ்கர் விருதுக்குப் பரிந்துரைக்கப்பட்டுள்ளது.
# முஹம்மத்: மெஸென்ஜர் ஆஃப் காட் (திரைப்படம்)

## படத்தில் நடித்தவர்கள்

1. மஹ்டி பக்டெல்
1. அலிரேஷா ஷொஜா நௌரி
1. மொசென் தானாபண்டே
1. தரியுஷ் பர்ஹாங்
1. மொகம்மத் அஷ்காரி
1. சையத் சடெக் ஹடெபி
1. சரெஹ் பயட்
1. மினா சடாடி
# முஹம்மத்: மெஸென்ஜர் ஆஃப் காட் (திரைப்படம்)

## சச்சரவு

நபிகளை அவமதித்துள்ளதாக, இந்தப் படத்தை இசுலாமிய அமைப்பு எதிர்த்திருந்தது.
# கேரத் பேல்

**கேரத் ஃபிராங்க் பேல்** (, பிறப்பு: ஜூலை 16, 1989, கார்டிஃப்) வேல்ஸ் நாட்டில் பிறந்த இவர் ஒரு தொழில்முறைக் கால்பந்தாட்ட வீரர். இவர் தற்போது லா லீகாவின் ரியல் மாட்ரிட் அணி மற்றும் வேல்ஸ் நாட்டு கால்பந்தாட்ட அணிகளுக்காக விளையாடி வருகின்றார்.  
இடதுபுற பின்கள ஆட்டக்காரராக முதலில் விளையாடத்தொடங்கிய இவர் தற்பொழுது முன்கள ஆட்டக்காரராக விளையாடிவருகிறார்.  
ரியல் மாட்ரிட் அணி 2013-2014ல் கோபா டெல் ரே மற்றும் யூவேஃபா சாம்பியன்ஸ் லீக் கிண்ணங்களை வெல்ல உறுதுணையாக இருந்தார்.  
=
# ரமி சாப்ரா

**ரமி சாப்ரா** (Rami chhabra பிறப்பு --1938) என்பவர் பெண்ணியவாதி, இதழாளர் செயற்பாட்டாளர் ஆவார். 1950 களின் பிற்பகுதியில் இதழிகைத் துறையில் நுழைந்த இவர் தொடர்ந்து எழுத்துப் பணியில் ஈடுபட்டு வருகிறார். டைம்சு ஆப் இந்தியா, இந்தியன் எக்சுபிரசு, இந்துச்தான் டைம்சு போன்ற நாளிதழ்களில் பத்தி எழுத்தாளராகக் கட்டுரைகள் எழுதி வந்தார். வியத்நாம் போர்க் காலத்தில் சைகோனுக்கும் சீனாவுக்கும் சென்று வந்தவர்.
# ரமி சாப்ரா

## பிறப்பும் படிப்பும்

இப்போதைய பாக்கித்தானில் உள்ள டேரா இசுமாயில் கான் என்னும் ஊரில் பிறந்த ரமி சாப்ரா தில்லிப் பல்கலைக் கழகத்தில் ஆங்கில இலக்கியத்தில் இளங்கலைப் பட்டம் பெற்று பின்னர் சட்டம், குமுகவியல் ஆகியவற்றையும் பயின்றார்.
# ரமி சாப்ரா

## பெண்ணியவாதி

பெண்களுக்கான பாதுகாப்பு, குடும்பக் கட்டுப்பாடு, வரதட்சினைச் சாவு, பெண்களுக்குச் சொத்துரிமை, பெண்கள் திருமண வயது வரம்பு உயர்த்தல், பெண்களுக்கு எதிரான வன்செயல்கள் ஆகியன பற்றி 1977 ஆம் ஆண்டில் இந்தியன் எக்சுபிரசு தாளில் 'பெமினிஸ்ட் வியூபாய்ன்ட்' என்னும் பகுதியில் வாரம் தோறும் ரமி சாப்ரா எழுதி வந்தார்.
குக்கிராமங்களுக்குச் சென்று பெண்கள் எதிர்கொள்ளும் பிரச்சினைகளையும் அவல நிலைமைகளையும் நேரிடையாகப் பார்த்துப் புரிந்துகொண்டார். அடிக்கடி உண்டாகும் மகப்பேற்றின் கேடுகள் பற்றியும் பாதுகாப்பான தாய்மைப் பற்றியும் பெண்களிடையே பரப்புரை செய்தார். எச் ஐ வி எயிட்சு போன்ற நோய்களுக்கான எதிர்ப்பு அணியை உருவாக்கினார். தூர்தர்சன் தொடங்கப்பட்ட காலகட்டத்தில் நிகழ்ச்சி தொகுப்பாளராக இருந்து பணியாற்றினார். ஆல் இந்தியா வானொலியிலும் வினா விடை நிகழ்ச்சி நடத்தினார்.
# ரமி சாப்ரா

## பதவிகள்

1978 இல் குடும்பக் கட்டுப்பாடு அறக்கட்டளை பொறுப்பை ஏற்றுக் கொண்டார். 1986 இல் அப்போதைய தலைமை அமைச்சர் இராசீவ் காந்தி சுகாதாரம் மற்றும் குடும்பத் துறைக்கு கூடுதல் செயலாளராக ரமி சாப்ராவை அமர்த்தினார். ரமி சாப்ரா தேசிய மக்கள் தொகை குழுவில் உறுப்பினராக இருந்தார்.
# ரமி சாப்ரா

## எழுதிய நூல்

Breaking Ground—Journey into the Media..And Out  
- http://www.thehindu.com/books/books-authors/an-involved-bystander/article4644617.ece
- http://prostitution.procon.org/view.source.php?sourceID=003476
- http://www.nbtindia.gov.in/writereaddata/attachment/friday-april-26-20135-25-49-pmrami-a-very-special-correspondent-business-line.PDF
# தோல் நீட்சிக் கோடுகள்

‘ஸ்ட்ரெட்ச் மார்க்ஸ்’ என்று ஆங்கிலத்தில் அழைக்கப்படும் இந்த வகையிலான தோற்றங்கள், தோலில் கோடுகள் அமைந்திருப்பதுபோல் தெரியும். சாதாரண தோலின் நிறத்தினைவிட சற்று பொலிவு குறைந்து தோற்றமளிக்கும் இந்தக் கோடுகள் பற்றி தோல் நோய் பற்றிய துறைகளில் குறிப்பிடப்பட்டுள்ளன. தோலின் அடிப்பகுதியில் உள்ள தோல்பகுதி நலிவடையும்போது சற்று வெளிப்புறத் தோற்றத்தில் காட்சியளிக்கும். ஆனால் அவை முழுமையாக மறையாது.  
விரைவாக வளரும் தோல் அல்லது விரைவாக எடை அதிகரித்தல் ஆகியவற்றின் காரணமாக இதுபோன்ற கோடுகள் ஏற்படலாம். இவை தவிர ஹார்மோன்கள் மாற்றமடையும் உடல் நிகழ்வுகளான பருவமடைதல், கர்ப்பமடைதல், உடற்பயிற்சி, ஹார்மோன் மாற்று சிகிச்சை, ஸ்டீராய்டு மருந்துகளை உட்கொள்ளுதல் மற்றும் ஸ்டிராய்டு களிம்புகளை நீண்ட நாட்கள் தோலில் தடவுதல் போன்றவற்றினாலும் இவை ஏற்படலாம். பெண்களின், கர்ப்ப காலத்தின் கடைசி மூன்று மாதங்களில் தொப்பை, மார்பகங்கள், தொடைகள், இடுப்பு, அடிமுதுகு மற்றும் பிட்டம் ஆகிய உடல் பாகங்களில் ஏற்பட வாய்ப்புகள் உண்டு. இவை ‘ஸ்ட்ரியே க்ராவிடரும்’ என்று ஆங்கிலத்தில் அழைக்கப்படுகிறது.
# தோல் நீட்சிக் கோடுகள்

## குறிகள் மற்றும் அறிகுறிகள்

இவற்றின் நிறம் ஆரம்பத்தில் சிவப்பு அல்லது ஊதா நிறத்தில் தோற்றமளிக்கும், பின்னர் சற்று மங்கத் தொடங்கும். இதனால் பாதிக்கப்பட்ட பகுதிகள் காலியாகவும், தொடுவதற்கு மிருதுவாகவும் தோன்றும். தோலின் வடிவத்தினைத் தக்கவைத்துக்கொள்ள உதவும் நெகிழ்திறன் கொண்ட நடுத்தர தோல் அடுக்கில் இதன் பாதிப்பு ஏற்படும். அடித்தோலில் தேவையான அளவிற்கு பிடிமானம் இருக்கும்வரை இந்த தோல் நீட்சிக் கோடுகள் பாதிப்பு ஏற்படுவதில்லை. தோலில் ஏற்படும் நீட்சி, எங்கு இந்த கோடுகள் தோன்ற வேண்டும், எத்திசையில் இருக்க வேண்டும், எவ்வளவு தூரம் பரவ வேண்டும் என்பதை முடிவு செய்கின்றன.  
இந்த தோல் கோடுகள் உடலில் எங்கு வேண்டுமானாலும் தோன்றலாம். ஆனால், உடலில் எங்கு கொழுப்பு சேருகிறதோ அங்கு இவை தோன்றும் வாய்ப்புகள் அதிகம். அடிவயிற்றுப் பகுதி (குறிப்பாக தொப்புளுக்கு அருகே), மார்பகங்கள், மேற்புற கைகள், கீழ்ப்புற கைகள், தொடைகள் (உள் மற்றும் வெளி இரண்டும்), இடுப்புப் பகுதி மற்றும் பிட்டம் ஆகிய பகுதிகளில் இவை ஏற்படும் வாய்ப்புகள் அதிகம். இவை உடல் சுகாதாரம் மற்றும் நோய் ஏற்படுத்துதல் என்று எவ்வித தீங்கினையும் விளைவிக்காமல் தாமாகவே சரியாகிவிடுகின்றன.
# தோல் நீட்சிக் கோடுகள்

## காரணங்கள்

இந்த தோல் கோடுகளை அதிகப்படுத்தும் காரணிகள்: 324 பெண்களுக்கிடையே நட்த்தப்பட்ட ஆய்வு ஒன்றில், பெண்களுக்கு குழந்தை பிறந்தவுடன் உள்ள வயது (தாய்க்குரிய வயது), உயர் உடல் எடை அடர்த்தி, 15 கிலோவிற்கு அதிகமான எடை அதிகரிப்பு (33 பவுண்ட்ஸ்) மற்றும் பிறந்த குழந்தையின் எடை போன்றவை எவ்வித சம்மந்தமுமின்றி தோல் நீட்சிக் கோடுகளை அதிகப்படுத்துகின்றன என்று தெரியவந்துள்ளது. இளைஞர்களுக்கு, அதிகளவிலான தோல் நீட்சிக் கோடுகள் ஏற்படும் வாய்ப்புகளுள்ளன.  
கார்டிகோஸ்டெராய்டு கிரீம்கள், திரவ மருந்துகள், மாத்திரைகள் மற்றும் நாள்பட்ட மருந்துகளின் பயன்பாடுகள் போன்றவை தோல் நீட்சிக் கோடுகளைத் தோற்றுவிப்பதற்கான அல்லது அதிகப்படுத்துவதற்கான மருத்துவ ரீதியான காரணங்களாகும்.  
உடலில் தொடர்புத் திசுக்களில் உள்ள புரதங்களைத் தொடரவிடாமல் செய்வதன் மூலம் தோல் நீட்சிக் கோடுகள் உருவாகின்றன. இந்தச் செயலை குளூக்கோகார்டிகோய்ட் ஹார்மோன்கள் செய்கின்றன. இதன் மூலம் தோல் விரைவாக வளரவும் செய்யும். இதன் மூலம் தோலினை பிடித்துவைக்கும் செயல் தளர்ந்து, தோல் நீட்சி அடைதல், அடித்தோல் மற்றும் மேற்த்தோல் கிழிதல் போன்றவை நிகழும்.